En 47-årig mand blev torsdag aften alvorligt forbrændt på foderfabrikken Farmfood i Løgstør. Nordjyllands Politi fortæller, at manden er forbrændt over hele kroppen, og at han er blevet overført med helikopter til Rigshospitalet, der har en særlig afdeling til behandling af brandsår. - Medarbejderen bliver oversprøjtet med 130 grader varmt fedtstof i forbindelse med en testkørsel af et produktionsanlæg, fortæller vagtchef Mogens Hougesen. - Han er forbrændt over hele kroppen, inklusiv ansigtet, men han er dog ved bevidsthed, da man kommer derud, tilføjer vagtchefen fra Nordjyllands Politi. Selvom den 47-årig mand er alvorligt forbrændt, så skulle hans tilstand være stabil.

Referat:
En 47-årig mand er forbrændt over hele kroppen efter en alvorlig arbejdsulykke. Han er nu fløjet til Rigshospitalet.